recursal/SuperWikiNEXT-32B huggingface dataset:
**বেলিহুলোয়া** শ্রীলঙ্কার সাবারাগামুয়া রাজ্যের রাত্নাপুরা জেলার একটি গ্রাম।  স্থানটি কলম্বো থেকে আনুমানিক ১৫০ কিলোমিটার(৯৩মাইল) দক্ষিণপূর্বে এবং সমুদ্রপৃষ্ট থেকে ৬১৬ মিটার(২০২১ফুট) উপরে অবস্থিত। এই পাহাড়ি এলাকাটি একই সাথে একাধিক আবহাওয়া প্রদর্শন করে কখনো বা শুষ্ক আবার কখনো ভেজা। বেলিহুলোয়া শব্দটি সিঙ্ঘালা ভাষা থেকে আগত যেখানে যার সন্ধি বিচ্ছেদ বেলিহ+ওয়া (ওয়া শব্দটির অর্থ নদী) যেটা এলাকার উপর দিয়ে বয়ে যায়।

যাতায়াত
--------

স্থানটি বি৩৩৯ সড়কে অবস্থিত(ওলুগানতোতা-পিন্নাওয়ালা-বোগাওয়ান্তালালা সড়ক)

প্রাকৃ্তিক সৌন্দর্য
-------------------

বেলিহুলোয়াতে অনেকগুলো জলপ্রপাত রয়েছে এর মধ্যে উল্লেখযোগ্য হলঃ
ফানথুন্ডা ইলা,বামবারখান্ডা ইলা,সুরাথালে ইলা,ব্রামটন ফলস,পাপুলাগালা ইলা।

ভৌগোলিক সৌন্দর্য
----------------

সামানডালা নামের একটি হাইড্রোইলেক্ট্রিক প্লান্ট এই শহর থেকে ৯.৪ কিলোমিটার দক্ষিণে অবস্থিত। এটি বছরে প্রায় প্রায় ৪০৫ কিলোওয়াট আওয়ার বিদ্যুৎ সরবরাহ করে যা শ্রীলঙ্কার ২য় সর্বোচ্চ।

শিক্ষা
------

সাবারগামুয়া ইউনিভার্সিটি অব শ্রীলঙ্কা এই শহরের অন্যতম শিক্ষাকেন্দ্র যেটি পাম্বাহিন্না জংশন থেকে ৫০০ মিটার দূরে অবস্থিত।

তথ্যসূত্র
---------

1. ↑  Parliamentary Debates, 1963, Volume 18, Issues 20-25, p 1776 Google Books
2. ↑  Kautzsch, Eberhard (১৯৮৩)। *A Guide to Waterfalls in Sri Lanka*। Dehiwala, Sri Lanka: Tisara Prakasakayo Limited। আইএসবিএন 955-564-068-8।

প্রবেশদ্বার: শ্রীলঙ্কা
**রুপনগর সরকারি মডেল স্কুল এন্ড কলেজ**, বাংলাদেশের রাজধানী ঢাকার মিরপুরে (রূপনগর) একটি মাধ্যমিক বিদ্যালয় ও কলেজ। এটি বাংলাদেশের সরকারী বিদ্যালয়গুলোর মধ্যে অন্যতম একটি শিক্ষা প্রতিষ্ঠান। এটি একাধারে প্রাথমিক, মাধ্যমিক ও উচ্চ মাধ্যমিক শাখায় শিক্ষাকার্যক্রম পরিচালনা করছে। বর্তমানে প্রতিষ্ঠানটিতে বাংলা মাধ্যমে প্রাথমিক, মাধ্যমিক ও উচ্চ মাধ্যমিক শাখায় প্রায় ৮ হাজার ছাত্র-ছাত্রী অধ্যয়ন করছে।

ইতিহাস
------

রুপনগর সরকারি মডেল স্কুল এন্ড কলেজ বাংলাদেশের রাজধানী ঢাকার মিরপুরে একটি সরকারী শিক্ষা প্রতিষ্ঠান। এটি বাংলাদেশের সরকারী বিদ্যালয়গুলোর মধ্যে অন্যতম একটি শিক্ষা প্রতিষ্ঠান। ২০০৬ সালে শিক্ষা মন্ত্রণালয়ের আওতায় এই প্রতিষ্ঠানটি প্রতিষ্ঠিত হয়। ২০১৭ পর্যন্ত বেসরকারীভাবে শিক্ষাকার্যক্রম পরিচালনা করে আসছিল। ২০১৭ সালে প্রতিষ্ঠানটি পুরোপুরিভাবে সরকারী প্রতিষ্ঠানে রূপান্তরিত হয়। বর্তমানে প্রতিষ্ঠানটির প্রাথমিক, মাধ্যমিক এবং উচ্চ মাধ্যমিক শাখায় প্রায় ৮ হাজার ছাত্র ছাত্রী অধ্যয়ন করছে।

অবস্থান
-------

১৬ এবং ১৮নং রোড, রূপনগর আবাসিক এলাকা, রূপনগর, মিরপুর ২, ঢাকা ১২১৬

ছাত্র ছাত্রী
------------

বর্তমানে প্রায় ৮ হাজার ছাত্র ছাত্রী অধ্যয়ন করছে।

শিক্ষক সংখ্যা
-------------

শিক্ষক সংখ্যাঃ প্রায় ৫০জন

অন্যান্য
--------

কর্মকর্তা কর্মচারী সংখ্যা কর্মকর্তা কর্মচারী সংখ্যাঃ প্রায় ২৫ জন। ক্লাসের সময়সূচীঃ শীতকালে সকাল সাড়ে ৮টা থেকে দুপুর ২টা পর্যন্ত। গ্রীষ্মকালে সকাল ৮টা থেকে দুপুর ১টা ১৫মিনিট পর্যন্ত। লাইব্রেরীতে প্রায় ১০ হাজার বইয়ের সমাহার বিদ্যমান। 

### ফলাফল

পি.এস.সিঃ সন্তোষজনক

জে.এস.সিঃ অত্যধিক সন্তোষজনক

এস.এস.সিঃ অত্যধিক সন্তোষজনক

এইচ.এস.সিঃ সন্তোষজনক</ref>

বাড়তি সুবিধাসমূহ
-----------------

১) অনেক বড় খেলার মাঠ।

২) টিচার স্টুডেন্টদের জন্য লিফটের সুবিধা

তথ্যসূত্র
---------
**চালানা চামিরা মিগালাহান্দিগে** (ইংরেজি: Chalana Chameera; জন্ম: ১০ জানুয়ারি ১৯৯৩; **চালানা চামিরা** নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব কলম্বো এবং শ্রীলঙ্কা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

শ্রীলঙ্কান ক্লাব সোন্ডার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সোন্ডার্সের হয়ে খেলার করার পর ২০১৫–১৬ মৌসুমে তিনি শ্রীলঙ্কা নৌবাহিনীতে যোগদান করেছেন। শ্রীলঙ্কা নৌবাহিনীতে দুই মৌসুম অতিবাহিত করার পর কলম্বোর সাথে চুক্তি স্বাক্ষর করেছেন। পরবর্তীকালে, তিনি পুনরায় সোন্ডার্সের হয়ে খেলেছেন। ২০২০–২১ মৌসুমে, তিনি সোন্ডার্স হতে পুনরায় কলম্বোতে যোগদান করেছেন।

২০১৫ সালে, চামিরা শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ১৭ ম্যাচে অংশগ্রহণ করেছেন।

প্রারম্ভিক জীবন
---------------

চালানা চামিরা মিগালাহান্দিগে ১৯৯৩ সালের ১০ই জানুয়ারি তারিখে শ্রীলঙ্কার কলম্বোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৫ সালের ২৩শে ডিসেম্বর তারিখে, ২২ বছর, ১১ মাস ও ১৩ দিন বয়সে, ডান পায়ে ফুটবল খেলায় পারদর্শী চামিরা নেপালের বিরুদ্ধে অনুষ্ঠিত ২০১৫ সাফ চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৪ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি শ্রীলঙ্কা ১–০ গোলের ব্যবধানে জয়লাভ করেছিল। শ্রীলঙ্কার হয়ে অভিষেকের বছরে চামিরা সর্বমোট ৩ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৩ সেপ্টেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| শ্রীলঙ্কা | ২০১৫ | ৩ | ০ |
| ২০১৬ | ৪ | ০ |
| ২০১৯ | ৮ | ০ |
| ২০২১ | ২ | ০ |
| সর্বমোট | ১৭ | ০ |

তথ্যসূত্র
---------

1. ↑  "Nepal - Sri Lanka 0:1 (Friendlies 2015, December)"। *worldfootball.net*। ২৭ নভেম্বর ২০২০। সংগ্রহের তারিখ ১৩ সেপ্টেম্বর ২০২১।
2. ↑  "Nepal - Sri Lanka, Dec 23, 2015 - Match sheet"। *Transfermarkt* (ইংরেজি ভাষায়)। ২৩ ডিসেম্বর ২০১৫। সংগ্রহের তারিখ ১৩ সেপ্টেম্বর ২০২১।
3. ↑  "Nepal vs. Sri Lanka - 23 December 2015"। *Soccerway*। ২৩ ডিসেম্বর ২০১৫। সংগ্রহের তারিখ ১৩ সেপ্টেম্বর ২০২১।
4. ↑  Strack-Zimmermann, Benjamin (২৩ ডিসেম্বর ২০১৫)। "Nepal vs. Sri Lanka (0:1)"। *National Football Teams*। সংগ্রহের তারিখ ১৩ সেপ্টেম্বর ২০২১।

বহিঃসংযোগ
---------

* শ্রীলঙ্কা প্রবেশদ্বার
* ফুটবল প্রবেশদ্বার
* জীবনী প্রবেশদ্বার

* সকারওয়েতে চালানা চামিরা (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে চালানা চামিরা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে চালানা চামিরা (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে চালানা চামিরা (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে চালানা চামিরা (ইংরেজি) উইকিউপাত্তে এটি সম্পাদনা করুন
**মাইনুল হক**, সাধারণত **মাইনু** নামে পরিচিত, একজন বাংলাদেশী ক্রিকেটার যিনি ১৯৭৬-৭৭ সালে ঢাকায় এমসিসির বিপক্ষে বিখ্যাত ক্রিকেট ম্যাচে বাংলাদেশ দলের হয়ে খেলেছিলেন। পরের মরসুমে, শ্রীলঙ্কার বিপক্ষে তিনি দলের উপ-অধিনায়ক হিসেবে রকিবুল হাসানকে সহায়তা করেছিলেন। তিনি ডানহাতি মিডল অর্ডার ব্যাটসম্যান। তিনি ফরিদপুরে ৩৯ এবং শ্রীলঙ্কার বিপক্ষে চট্টগ্রামে ৪৩ রান করেছিলেন। ১৯৭৮ সালের ফেব্রুয়ারিতে তিনি রকিবুল হাসানের সাথে সেঞ্চুরি জুটি করেছিলেন ভারত থেকে সফরকারী ডেকান ব্লুজদের বিপক্ষে।

১ম শ্রেণির ক্যারিয়ার
---------------------

প্রাথমিক অবসর
-------------

মইনুল ১৯৭৮ মৌসুমের পরপরই বিদেশে চলে যান, এভাবে হঠাৎ করেই তার আন্তর্জাতিক ক্যারিয়ার শেষ হয়ে যায়। তার সিদ্ধান্ত নেওয়ার পেছনের মূল কারণটি ছিল সেই সময়কার বাংলাদেশের ক্রিকেট অপেশাদার পর্যায়ে ছিল। এমনকি শীর্ষ ক্রিকেটারদেরও খুব কম বেতন দেওয়া হতো। এঁরা সকলেই অন্যান্য পেশাগত কর্মে জড়িত ছিলেন। মাইনু ছাড়াও আরও কয়েকজন জাতীয় ক্রিকেটার (নজরুল কাদের লিন্টু, নাজিম শিরাজী, আসাদাদুজ্জামান মিশা, নেহাল হাসনাইন, মাত্র কয়েকজনের নাম) ক্রিকেটে কেরিয়ারের থেকে অন্য পেশাকে বেশি গুরুত্ব দিয়েছেন।

ঘরোয়া ক্রিকেট
--------------

তিনি তার ঘরোয়া ক্রিকেটের বেশিরভাগ অংশ ঢাকার মোহামেডান স্পোর্টিং ক্লাবের সাথে খেলেছিলেন।

আত্মীয়স্বজন
------------

তার বড় ভাই সেলিম ১৯৭৯ সালে ইংল্যান্ডে আইসিসি ট্রফিতে অংশ নেওয়া বাংলাদেশ ক্রিকেট দলের সদস্য ছিলেন।

আরো দেখুন
---------

তথ্যসূত্র
---------

1. ↑  Hasan Babli. "Antorjartik Crickete Bangladesh". Khelar Bhuban Prakashani, November 1994.
2. ↑  Ameer, Rafiqul (১২ মে ২০০৬)। । ২০১২-০২-২২ তারিখে মূল থেকে আর্কাইভ করা। সংগ্রহের তারিখ ২০০৭-০৮-৩০।  `|শিরোনাম=` অনুপস্থিত বা খালি (সাহায্য)
3. ↑  BanglaCricket: Bangladesh in ICC Trophy, ICC Trophy 1979, Englands  ওয়েব্যাক মেশিনে আর্কাইভকৃত ২০০৮-০৭-২৪ তারিখে (Retrieved on 2008-9-29)
কানেটিকাট-এর ঝুলন্ত পাহাড় (মেটাকোমেট শৈলশিরা সীমা); ডান থেকে বামে আপফলটিং (হোরস্ট) দৃশ্যমান।
স্ট্রাইক-স্লিপ চ্যুতি বরাবর ব্লকগুলির মধ্যে অনুভূমিক চলাচল
চ্যুতি ব্লকগুলি শিলা বা পাথরের খুব বড় খণ্ড, কখনও কখনও কয়েকশ কিলোমিটার বিস্তৃত হয়, যা পৃথিবীর ভূত্বকগুলিতে টেকটোনিক এবং স্থানীয় চাপ দ্বারা তৈরি হয়। বেডরকের বড় অঞ্চলগুলি ভেঙে বড় বড় খণ্ডের পাথরে পরিণত হয়। ব্লকগুলি বা পাথরের খণ্ড তুলনামূলকভাবে অভিন্ন লিথোলজি দ্বারা চিহ্নিত করা হয়। এর মধ্যে সবচেয়ে বড় ফল্ট ব্লককে ক্রাস্টাল ব্লক বলে। টেকটোনিক প্লেটগুলি থেকে বিচ্ছিন্ন বৃহত ক্রাস্টাল ব্লক বা খণ্ডগুলিকে টেরেন বলে।

কোনো কোনো সময় ভূ-আলোড়নজনিত টান ও সংনমনের প্রভাবে ভূত্বকের শিলাস্তরে ফাটল ও চ্যুতি দেখাযায়।শিলাস্তরের যে রেখা বরাবর এই চ্যুতি সৃষ্টি হয়,তাকে বলা হয় চ্যুতিরেখা।যদি ভূ-আলোড়ন প্রবল হয় তাহলে চ্যুতিরেখার একদিকের শিলাস্তর প্রবল চাপের ফলে ওপরে উঠে যায় অথবা খাড়া ভাবে নিচে বসে যায়।যদি প্রথমটি ঘটে অর্থাৎ শিলাস্তর উপরে উঠে যায় তাহলে স্তূপ পর্বত সৃষ্টি হয়।ভারতের সাতপুরা,ফ্রান্স এর ভোজ এবং জার্মানির ব্ল্যাক ফরেস্ট হল স্তূপ পর্বত।

নোট
---

1. ↑  *A crustal block may or may not also comprise a tectonostratigraphic terrane that has a specific geologic definition.* Bulter, Robert F. (1992) "Chapter 11: Applications to Regional Tectonics" *Paleomagnetism: Magnetic Domains to Geologic Terranes* Blackwell, pp. 205–223, page 205, archived here by Internet Archive on 26 October 2004

তথ্যসূত্র
---------

* Plummer, Charles, David McGeary, and Diane Carlson. *Physical Geology* 8th ed. McGraw-Hill, Boston, 1999.
* Monroe, James S. and Reed Wicander. The Changing Earth: Exploring Geology and Evolution. 2nd educational Belmont: Wadsworth Publishing Company, 1997. আইএসবিএন ০-৩১৪-০৯৫৭৭-২ (pp. 234,-8)
**স্তাগ-র্ত্সে-পা-ল্হা-র্গ্যাল-রাব-ব্র্তান** (তিব্বতি: སྟག་རྩེ་པ་ལྷ་རྒྱལ་རབ་བརྟན, ওয়াইলি: *stag rtse pa lha rgyal rab brtan*), (মৃত্যু – ১৭২০) ১৭১৭ থেকে ১৭২০ খ্রিষ্টাব্দের মধ্যে দ্জুঙ্গার মঙ্গোলদের শাসনের সময় তিব্বতের একজন রাজপ্রতিনিধি ছিলেন।

সংক্ষিপ্ত জীবনী
---------------

স্তাগ-র্ত্সে-পা-ল্হা-র্গ্যাল-রাব-ব্র্তান লাসা শহরের পূর্বে অবস্থিত স্তাগ-র্ত্সে (ওয়াইলি: *stag rtse*) অঞ্চলের এক অভিজাত পরিবারে জন্মগ্রহণ করেন। কোশোত মঙ্গোল নেতা ল্হাজাং খানের শাসনের পূর্বে তিনি তিব্বতের প্রশাসনিক কাজে যুক্ত ছিলেন। ল্হাজাং খানের শাসন শুরু হলে তিনি তার বিরোধী হিসেবে পরিগণিত হন এবং দ্জুঙ্গার মঙ্গোলদের সাথে ঘনিষ্ঠ যোগাযোগ বজায় রাখতেন। তিনি দ্জুঙ্গার মঙ্গোলদের হাতে ল্হাজাং খানের প্রতিরক্ষা কৌশলে খুঁটিনাটি তুলে দিলে তা দ্জুঙ্গার মঙ্গোল সেনাবাহিনীর লাসা বিজয়ের পক্ষে সহায়ক হয়ে ওঠে। যুদ্ধে ল্হাজাং খানের মৃত্যু হলে তার আধিকারিকরা স্তাগ-র্ত্সে-পা-ল্হা-র্গ্যাল-রাব-ব্র্তানের শরণাপন্ন হলে তিনি তাদের কোন রকম দয়া দেখাননি।দ্জুঙ্গার মঙ্গোলদের নতুন সরকারে তিনি একজন গুরুত্বপূর্ণ রাজপ্রতিনিধির দায়িত্ব লাভ করেন। এই সময় তিনি দ্জুঙ্গার মঙ্গোলদের কারাগারে বন্দী চিংপন্থী ফো-ল্হা-নাস-ব্সোদ-নাম্স-স্তোব্স-র্গ্যাসকে মুক্তিলাভে সহায়তা করেন, যিনি পরবর্তীকালে তিব্বতের ইতিহাসে একজন বিখ্যাত শাসক হয়ে উদিত হন। ১৭২০ খ্রিষ্টাব্দে চিং সেনাবাহিনী দ্জুঙ্গার মঙ্গোলদের পরাজিত করে লাসা অধিকার করলে স্তাগ-র্ত্সে-পা-ল্হা-র্গ্যাল-রাব-ব্র্তান তাদের ও সপ্তম দলাই লামাকে স্বাগত জানান। এর কিছুক্ষণ পরেই তাকে গ্রেপ্তার করা হয়। ফো-ল্হা-নাস-ব্সোদ-নাম্স-স্তোব্স-র্গ্যাস ও সপ্তম দলাই লামার পিতা ব্সোদ-নাম্স-দার-র্গ্যাসের (ওয়াইলি: *bsod nams dar rgyas*) অনুরোধ অগ্রাহ্য করে চীনারা তাকে স্ক্যিদ-ছু নদীর তীরে সর্বসমক্ষে শিরোচ্ছেদ করে মৃত্যুদণ্ড দেন।

তথ্যসূত্র
---------

1. ↑  Petech, Luciano (১৯৭২)। *China and Tibet in the early XVIIIth century: history of the establishment of Chinese protectorate in Tibet*। BRILL। আইএসবিএন 978-90-04-03442-6। আইএসবিএন ৯০-০৪-০৩৪৪২-০।

|
|  |
| পূর্বসূরীসাংস-র্গ্যাস-র্গ্যা-ম্ত্শো | **স্তাগ-র্ত্সে-পা-ল্হা-র্গ্যাল-রাব-ব্র্তান  তিব্বতের রাজপ্রতিনিধি** | উত্তরসূরীখাং-ছেন-নাস-ব্সোদ-নাম্স-র্গ্যাল-পো |
|

| * দে
* স
তিব্বতের রাজপ্রতিনিধি |
| --- |
| স্দে-স্রিদ | 
* ১) ব্সোদ-নাম্স-ছোস-'ফেল
* ২) 'ফ্রিন-লাস-র্গ্যা-ম্ত্শো
* ৩) ব্লো-ব্জাং-ম্থু-স্তোব্স
* ৪) ব্লো-ব্জাং-স্ব্যিন-পা
* ৫) সাংস-র্গ্যাস-র্গ্যা-ম্ত্শো
* ৬) ঙ্গাগ-দ্বাং-রিন-ছেন

 |
| মঙ্গোল শাসন | 
* ১) স্তাগ-র্ত্সে-পা-ল্হা-র্গ্যাল-রাব-ব্র্তান
* ২) খাং-ছেন-নাস-ব্সোদ-নাম্স-র্গ্যাল-পো
* ৩) ফো-ল্হা-নাস-ব্সোদ-নাম্স-স্তোব্স-র্গ্যাস
* ৪) 'গ্যুর-মেদ-র্নাম-র্গ্যাল

 |
| দলাই লামার শাসন | 
* ১) ঙ্গাগ-দ্বাং-'জাম-দ্পাল-ব্দে-লেগ্স-র্গ্যা-ম্ত্শো
* ২) ঙ্গাগ-দ্বাং-ত্শুল-খ্রিম্স
* ৩) য়ে-শেস-ব্লো-ব্জাং-ব্স্তান-পা'ই-ম্গোন-পো
* ৪) ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো
* ৫) ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো
* ৬) দ্পাল-ল্দান-ব্স্তান-পা'ই-ন্যি-মা
* ৭) ঙ্গাগ-দ্বাং-য়ে-শেস-ত্শুল-খ্রিম্স-র্গ্যাল-ম্ত্শান
* ৮) ব্শাদ-স্গ্রা-দ্বাং-ফ্যুগ-র্গ্যাল-পো
* ৯) ব্লো-ব্জাং-ম্খ্যেন-রাব-দ্বাং-ফ্যুগ
* ১০) ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান
* ১১) ঙ্গাগ-দ্বাং-ব্লো-ব্জাং-'ফ্রিন-লাস-রাব-র্গ্যাস
* ১২) ব্লো-ব্জাং-র্গ্যাল-ম্ত্শান
* ১৩) ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান
* ১৪) থুব-ব্স্তান-'জাম-দ্পাল-য়ে-শেস-র্গ্যাল-ম্ত্শান
* ১৫) ঙ্গাগ-দ্বাং-গ্সুং-রাব-ম্থু-স্তোব্স

 |
**মিশরীয়** ছিল ১ম শতাব্দীর একজন মহিশীয় ইহুদি বিদ্রোহী নেতা। তার বিদ্রোহ যিহূদীয়ার রোমান প্রশাসক আন্তোনিয়াস ফেলিক্স (শা. ৫২-৬০ খ্রিস্টাব্দ) দ্বারা দমন করা হয়েছিল ও যখন তার অনেক অনুসারীকে হত্যা ও বন্দী করা হয়েছিল তখন মিশরীয় পালিয়ে গিয়েছিল, বাকিরা নিজেদের পালিয়ে যেতে ও লুকানোর ব্যবস্থা করে।

ফ্লাভিয়াস জোসেফাস তার *ইহুদি যুদ্ধে* লিখেছেন (২.২৬১-২৬২)

> একজন মিশরীয় ভন্ড নবী ছিল যে ইহুদিদের দিয়ে পূর্বের চেয়ে বেশি অনিষ্ট করিয়েছিল; কারণ সে ছিল একজন প্রতারক ও নিজেকে নবি বলেও জাহির করত এবং তার দ্বারা প্রতারিত ত্রিশ হাজার লোককে একত্র করেছিল৷ সে তাদেরকে মরুভূমির থেকে জলপাই নামের পর্বতের চারদিকে নিয়ে গেল৷ সে সেই জায়গা থেকে জোরপূর্বক জেরুসালেম প্রবেশ করতে প্রস্তুত ছিল; এবং যদি সে একবার রোমান সেনা ও জনগণকে উপর বিজয় লাভ করতে পারে তবে সে তার সেই রক্ষীদের সহায়তায় তাদের শাসন করতে চেয়েছিল যারা তার সাথে শহরে প্রবেশ করবে।
>  — ফ্লাভিয়াস জোসেফাস, *ইহুদি যুদ্ধ*, ২.২৬১-২৬২

প্রেরিতদের আইন নামক খ্রিস্টধর্মীয় গ্রন্থে জেরুসালেমের রোমান সেনাদের নির্দেশক (চিলিয়ার্ক), ক্লডিয়াস লিসিয়াস, পৌলকে মিশরীয় ভেবে ভুল করে[] বলেছিল যে "তুমি কি সেই মিশরীয় নও যে বিদ্রোহ শুরু করেছিল এবং কিছু সময় পূর্বে চার হাজার সন্ত্রাসীকে মরুভূমিতে নিয়ে গিয়েছিল?"

বেলজীয় ক্যাথলিক ধর্মতাত্ত্বিক এডওয়ার্ড শিলিবেকক্স (১৯১৪-২০০৯) এই মিশরীয়কে একজন 'মিশরীয় ইহুদি পরকালবিদ্যায় মোজেজা দেখানো নবি' হিসেবে চিহ্নিত করেছেন যিনি জেরুসালেমের দেয়াল ধ্বংসের ভবিষ্যদ্বাণী করেছিলেন যিহোশূয় ৬-এ জেরিকোর পতিত প্রাচীরের ন্যায় এবং তাকে রোমান প্রকিউরেটর কুসপিয়াস ফাদুস (শা. ৪৪-৪৬ খ্রিস্টাব্দ)-এর আমলের থিসাসুদের এবং অন্য একজন 'পরকালবিদ্যার নবির সাথে তুলনা করেছিলেন যিনি রোমান প্রকিউরেটর পোরসিয়াস ফেস্টাস (শা. ৫৯-৬২ খ্রিস্টাব্দ) এর সময়ে অলৌকিক ঘটনা এবং সমস্ত দুঃখ থেকে মুক্তির প্রতিশ্রুতি দিয়ে তার অনুসারীদেরকে মরুভূমিতে নিয়ে গিয়েছিলেন'।

তথ্যসূত্র
---------

1. ↑  "Messianic claimants (10) The Egyptian prophet"। ১০ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Acts.
3. ↑  Schillebeeckx, Edward (১৯৭৪)। *Jezus, het verhaal van een levende* (ওলন্দাজ ভাষায়)। Uitgeverij H. Nelissen B.V.। পৃষ্ঠা 365–366। আইএসবিএন 90 244 1522 5। সংগ্রহের তারিখ ১১ জুলাই ২০২০।
**মিশন গার্লস হাই স্কুল** বা **মিশন বালিকা উচ্চ বিদ্যালয়** ১৮৬৮ সালে প্রতিষ্ঠিত ভারতের পশ্চিমবঙ্গ রাজ্যের মেদিনীপুর শহরে অবস্থিত মেয়েদের অন্যতম প্রাচীন বিদ্যালয়।

বিদ্যালয়টি যথাক্রমে দশম ও দ্বাদশ বোর্ড পরীক্ষার জন্য পশ্চিমবঙ্গ মাধ্যমিক শিক্ষা বোর্ড এবং পশ্চিমবঙ্গ উচ্চমাধ্যমিক শিক্ষা সংসদের পাঠ্যক্রম অনুসরণ করে।

ইতিহাস
------

খ্যান্তো বালা রায় ১৯২৩ সাল থেকে মেদিনীপুর মিশন বালিকা বিদ্যালয়ের প্রধান শিক্ষিকা ছিলেন। ১৯২৪ সালের একটি প্রতিবেদনে তাঁর সম্পর্কে উল্লেখ করে বলা হয়, "কার্যনির্বাহী দক্ষতা, শিক্ষক, শিক্ষার্থী এবং পৃষ্ঠপোষকদের সাথে কৌশল এবং বিদ্যালয়ের প্রয়োজনীয়তা ও সুযোগগুলির প্রতি তার গভীর অন্তর্দৃষ্টির দ্বারা মিস রাই তার আসল যোগ্যতা দেখিয়েছে এবং বিদ্যালয়কে অত্যন্ত শক্তিশালী করেছেন"। তিনি ১৯২৫ সালের একটি চিঠিতে মার্কিন ব্যাপটিস্টদের কাছে বিদ্যালয়ের সমস্যাগুলি তুলে ধরেছিলেন। তিনি ১৯২৬ সালেও বিদ্যালয়ের অধ্যক্ষ ছিলেন।

আরো দেখুন
---------

* ভারতে শিক্ষা
* ভারতের বিদ্যালয়গুলির তালিকা
* পশ্চিমবঙ্গে শিক্ষা

তথ্যসূত্র
---------

1. ↑
2. ↑  "Midnapore Increases Local Support" *American Baptist Foreign MIssion Society 1924:* ১৫৯-১৬০।
3. ↑  Rai, Miss K. B. "Midnapore Mission Girls' School" *Tidings from the ABFM Society of Bengal-Orissa* (১৯২৫): ২১-২৫।
4. ↑  Prescott, Nellie G.; Northern Baptist Convention. Board of Education (১৯২৬)। *The Baptist family in foreign mission fields [microform]*। ইন্টারনেট আর্কাইভ। ফিলাডেলফিয়া, বোস্টন: দ্য জুডসন প্রেস।
**চেম্বরমবক্কম** দক্ষিণ ভারতের তামিলনাড়ু রাজ্যের তিরুভেলুর জেলার পুন্তমল্লী তালুকের অন্তর্গত একটি বৃহৎ গ্রাম। এটি ভৌগোলিকভাবে চেম্বরমবক্কম হ্রদের চারিদিকে এই জনবসতি অবস্থিত। এই গ্রামের উত্তর বরাবর রয়েছে চেন্নাই-বেঙ্গালুরু মহাসড়ক ও দক্ষিণ দিকে বিস্তৃত রয়েছে কুন্দ্রতুর-শ্রীপেরুম্বুদুর সড়ক।

অনুন্নত নিকাশি ব্যবস্থার কারণে প্রতিবছর চেন্নাই শহরের দক্ষিণ পশ্চিম দিকের লোকালয়ে জলমগ্নতা দেখা যায়। ২০১৮ খ্রিস্টাব্দে বৃহত্তর চেন্নাই পৌরনিগমের অন্তর্ভুক্ত হওয়ার পরও এই সমস্যার বিশেষ সমাধান হয় না। ২০২০ খ্রিস্টাব্দের জুলাই মাসে স্থানীয়রা এই সংক্রান্ত সমস্যা সমাধানের দাবি পেশ করে। সরকারি আধিকারিকদের মতামত অনুসারে চেম্বরমবক্কম হ্রদ থেকে দক্ষিণে তাম্বরম পর্যন্ত একটি ১৩ কিলোমিটার পাইপলাইন তৈরীর পরিকল্পনা করা হচ্ছে।

চেম্বরমবক্কম হ্রদ
-----------------

চেম্বরমবক্কম হ্রদ পুলিয়ুর কোট্টম নামেও পরিচিত৷ চোল রাজাদের সময়কালে কাঞ্চী ছিল তণ্ডাইমণ্ডলমের রাজধানী৷ সেই সময়ে রাজ্য জুড়ে মোট চব্বিশটি এরকম উপযোগী বৃহদাকৃতি হ্রদ খনন করা হয়, যা কোট্টম নামে পরিচিত৷ হ্রদটি রাজরাজ চোলের পুত্র রাজেন্দ্র চোলের শাসনকালে খোদিত৷

* সর্বোচ্চ গভীরতা ৮৫.৪০ ফু (২৬.০৩ মি)৷
* মোট ধারণক্ষমতা ৩,৬৪৫ মিলিয়ন ফুট³ (১০৮ মিলিয়ন মিটার³).
* গড় গভীরতা ৭৫.৬০ ফু (২৩.০৪ মি).

দ্রুত অধঃক্ষেপনের ফলে হ্রদের সর্বোচ্চ জলধারণ ক্ষমতা বর্তমানে ৪০ শতাংশ হ্রাস পেয়েছে৷ কন্নি কোয়িল নামে একটি প্রাচীন শিব মন্দির রয়েছে৷ ২০১৯ খ্রিস্টাব্দে চেন্নাইতে জলসঙ্কটের সময়ে এই হ্রদটি শুকিয়ে যায়৷

জনতত্ত্ব
--------

২০১১ খ্রিস্টাব্দে ভারতের জনগণনা অনুসারে চেম্বরমবক্কমের জনসংখ্যা হয় ৫,৭০৯ জন, যেখানে পুরুষ ২,৮৭৭ জন ও নারী ২,৮৩২ জন অর্থাৎ প্রতি হাজার পুরুষে ৯৮৪ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৭৮২ জন যেখানে শিশুপুত্র সংখ্যা ৩৯০ জন এবং শিশুকন্যা সংখ্যা ৩৯২ জন। জনসংখ্যা অনুপাতে শিশু ১৩.৭০ শতাংশ। লোকালয়ের সাক্ষরতার হার ছিল ৮৩.৮৬ শতাংশ যেখানে পুরুষ সাক্ষরতার হার ৯০.২৭ শতাংশ ও নারী সাক্ষরতার হার ৭৭.৩৪ শতাংশ। এখানে মোট পরিবার সংখ্যা ১,৫০৩ টি। মোট তফশিলি জাতি ও তফশিলি উপজাতি যথাক্রমে ১,৫৬৪ ও ৭০ জন। মোট শ্রমজীবী ২,১৩৩ জন।

তথ্যসূত্র
---------

1. ↑
2. ↑
3. ↑  J, Mohan (৯ ডিসেম্বর ২০১৫)। "A lifeline that ravaged Chennai"। *The Hindu*। Chennai: The Hindu। সংগ্রহের তারিখ ৯ ডিসেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Kotteeswaran, C.S.। "Water, water... not many lakes to store"। *Deccan Chronicle*। Chennai: Deccan Chronicle। ৫ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ২ ডিসে ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Water Crisis In Chennai, Desperate Locals Pay Double For Private Supply: 10 Points"। *NDTV.com*। সংগ্রহের তারিখ ২০১৯-০৬-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
7. ↑
এই নিবন্ধটিতে রঞ্জকসমৃদ্ধ মিশ্রণ সম্পর্কে আলোচনা করা হয়েছে। দর্শনেন্দ্রিয় দিয়ে উপলব্ধ পদার্থ বা বস্তুর ধর্ম হিসেবে রং সম্পর্কে আলোচনার জন্য দেখুন: রং (বর্ণ)
চিত্রাঙ্কনে ব্যবহৃত বিভিন্ন ধরনের টেম্পেরা (উপরে) এবং গুয়াশ (নিচে) রঙ
**রঙ** বলতে রঞ্জক পদার্থবিশিষ্ট এক ধরনের তরল বা অর্ধতরল মিশ্রণকে বোঝায় যা কোনও পৃষ্ঠতলের উপর পাতলা স্তরের মত প্রয়োগ করা হয়, যা পরে শুকিয়ে ঐ পৃষ্ঠের উপরে একটি স্থায়ী শক্ত রঙিন প্রলেপে পরিণত হয়। সাধারণত প্রকৃতিতে প্রাপ্ত খনিজ রঞ্জক পদার্থের গুঁড়াকে তরল কোনও মাতৃপদার্থ বা বাহক পদার্থ (যাকে রঙের মাধ্যম বলে) নিলম্বিত করে বা আবদ্ধ করে রঙ প্রস্তুত করা হয়। তেল, পানি, আঠা জাতীয় পদার্থ, ইত্যাদি রঙের মাধ্যম হিসেবে ব্যবহৃত হতে পারে। এরপর এই রঙকে সাধারণত তুলির সাহায্যে কোনও সমতল পৃষ্ঠের উপরে প্রয়োগ করা হয়। রঙকে পানি বা অন্য কোনও দ্রাবক বা লুঘকারকের মাধ্যমে পাতলা করা যেতে পারে। চিত্রাঙ্কন প্রক্রিয়াতে কিংবা কোনও পৃষ্ঠতলকে আবহাওয়া থেকে সুরক্ষা করার কাজে রঙ ব্যবহৃত হয়।

তথ্যসূত্র
---------

1. ↑  Michael Clarke (২০১০), *The Concise Oxford Dictionary of Art Terms*, পৃষ্ঠা 180 উদ্ধৃতি টেমপ্লেট ইংরেজি প্যারামিটার ব্যবহার করেছে (link)

প্রবেশদ্বার: চিত্রকর্ম
**জায়েদ আল-খায়ের** ছিলেন ইসলামের নবী মুহাম্মদের একজন উল্লেখযোগ্য সহচর। জায়েদ উত্তর নেজদের তায়ি উপজাতি থেকে এসেছেন। তিনি মূলত জায়েদ আল-খাইল ("জায়েদ অফ দ্য স্টিডস", তার বীরত্বের উল্লেখ) নামে পরিচিত ছিলেন, কিন্তু মুসলিম হওয়ার পর, মুহাম্মদ তার নাম পরিবর্তন করে জায়েদ আল-খায়ের ("ভালোর জায়েদ" বা "অনুগ্রহের জায়েদ") রাখেন।

মুহাম্মদ সম্পর্কে তথ্য জানার পর, জায়েদ জিজ্ঞাসাবাদ করেন এবং জুর ইবনে সুদুস, মালিক ইবনে জুবায়ের, আমির ইবনে দুওয়াইন এবং অন্যান্যদের সহ তার লোকদের একটি প্রতিনিধি দল নিয়ে মদিনায় ভ্রমণ করার এবং তার সাথে দেখা করার সিদ্ধান্ত নেন। যখন তারা মদিনায় পৌঁছে মসজিদে প্রবেশ করেন যখন তিনি তার জামায়াতে ভাষণ দিচ্ছিলেন। জায়েদ এবং তার প্রতিনিধিদল মুসলমানদের মনোযোগ এবং তাদের উপর তার কথার প্রভাব দেখে অবাক হয়ে যায়। মুহাম্মদ বলেছেন: "আমি আপনার জন্য আল-উজ্জা (প্রাক-ইসলামী যুগের আরবদের প্রধান মূর্তিগুলির মধ্যে একটি) এবং আপনি যে সমস্ত কিছুর উপাসনা করেন তার চেয়েও উত্তম। আমি আপনার জন্য সেই কালো উটের চেয়েও উত্তম, যাকে আপনি আল্লাহর পরিবর্তে উপাসনা করেন।"

জায়েদের প্রতিনিধিদলের কেউ কেউ ইতিবাচক সাড়া দেন এবং ইসলাম গ্রহণ করেন, অন্যরা যেমন জুর ইবনে সুদুস করেননি। মুহাম্মদের কথা শেষ হলে যায়েদ উঠে দাঁড়ালেন এবং বললেন:

"হে মুহাম্মাদ, আমি সাক্ষ্য দিচ্ছি যে, আল্লাহ ছাড়া কোন উপাস্য নেই এবং আপনি আল্লাহর রসূল।"

মুহাম্মাদ তার কাছে এসে জিজ্ঞাসা করলেন তিনি কে, যার উত্তরে জায়েদ বলেন, "আমি মুহালহিলের ছেলে জায়েদ আল-খাইল।"

"এখন থেকে আপনি জায়েদ আল-খাইর ("জায়েদ ভাল") এর পরিবর্তে, জায়েদ আল-খাইল নন, বললেন মুহাম্মদ।

মুহাম্মদ তার সম্পর্কে বলেছেন, "আমি প্রত্যেক আরবের গুণাবলীর মধ্যে যা শুনেছি, তার সাথে সাক্ষাতের পরে, আমি এটিকে অত্যধিক মূল্যায়ন পেয়েছি - জায়েদ ছাড়া যাকে আমি তার সম্পর্কে (গুণে) শুনেছি তার চেয়ে বেশি পেয়েছি" 

মদিনায় এই সফরের সময় জায়েদের সাথে যারা ছিলেন তারা সবাই মুসলমান হয়েছিলেন।

যাইহোক, মদিনায় জ্বরের মহামারী দেখা দেয় এবং যায়দ আল-খায়ের এতে মারা যায়। তিনি তার অসুস্থতা সত্ত্বেও বাড়িতে ফিরে আসার চেষ্টা করেছিলেন, তার লোকেদের কাছে ফিরে যাওয়ার আশায় যাতে তারা তার হাতে মুসলমান হতে পারে। তিনি জ্বর কাটিয়ে উঠতে লড়াই করেছিলেন কিন্তু নজদে পৌঁছানোর আগেই তিনি মারা যান।

তথ্যসূত্র
---------

1. ↑  Page 294, Rahiq Al Mukhtoom, Saifur Rahman al-Mubarakpuri, Translated by Issam Diab Maktaba Dar- us- Salam Publishers
**ঘায়া অলিভেইরা** হলেন তিউনিসিয়ায় জন্ম নেওয়া এক পেস্ট্রি রন্ধনশিল্পী, যিনি নিউইয়র্কের ড্যানিয়েল রেস্তোরাঁয় কাজ করেন। তিনি ২০১৭ সালে জেমস বিয়ার্ড ফাউন্ডেশন পুরস্কার লাভ করেন।

জীবনী
-----

ঘায়া অলিভেইরা তিউনিসিয়ায় জন্মেছিলেন। তার দাদির রান্না তার মনে গভীরভাবে আলোকপাত করেছিল। তার দাদির কাস্টার্ড বানানোর কথা তার বিশেষভাবে মনে আছে, যেটি রমযান মাসে অউর্তা (এক ধরনের তিউনিসীয় খাবার) তৈরিতে ব্যবহৃত হত। তিনি স্থানীয় একটি বিশ্ববিদ্যালয় থেকে অর্থনীতিতে স্নাতক হন এবং তিউনিসের একটি ব্যাংকে কর্মজীবন শুরু করেন।

তার বোন অসুস্থ হলে তিনি তার পাশে থাকার জন্য নিউইয়র্ক গমন করেন। তার তিউনিসীয় সনদ যুক্তরাষ্ট্রে কাজে না আসলে তিনি একজন ব্যালে নৃত্যশিল্পী হিসেবে নিজেকে নিয়োজিত করেন। এরপ্প্র একে একে বহু পেশা বদলান। এদিকে অলিভেইরার বোন মারা গেলে তার সন্তানের দায়িত্ব পড়ে তার ঘাড়ে।

তিনি এরপর ডোমিঙ্গো রেস্তোরাঁয় পেস্ট্রি রন্ধনশিল্পীর চাকরি নেন। রেস্তোরাঁটি বন্ধ হতে গেলে তিনি ক্যাফে বৌলুদে নিজের জীবন বৃত্তান্ত পাঠান। সেখানে ২০০১ সালে পেস্ট্রি রন্ধনশিল্প বিভাগের জুনিয়র মেম্বার হিসেবে যোগ দেন। ২০০৭ সালে তিনি ঐ রেস্তোরাঁর মালিকের মালিকানাধীন বার বৌলুদে এক্সিকিউটিভ পেস্ট্রি রন্ধনশিল্পী হিসেবে নিযুক্ত হন। ২০১২ সালে রেস্তোরাঁদ্বয়ের মালিক ড্যানিয়েল বলৌদ 'বৌলুদ সুদ' নামে আরেকটি রেস্তোরাঁ খুললে তিনি সেটার সাথে যুক্ত হন।

ড্যানিয়েল বৌলুদ ২০১৩ সালে ঘোষণা দেন যে,তার রেস্তোরাঁ ড্যানিয়েলে অলিভেইরা নতুন পেস্ট্রি রন্ধনশিল্পী হিসেবে যোগ দিবে। তিনি অলিভেইরা সম্পর্কে বলেছিলেন, "সে রন্ধনশিল্পে বিরল প্রতিভার অধিকারী, যা দিন দিন বাড়ছে এবং নতুন কিছু উদ্ভাবনে অবদান রাখছেল, এবং এ ধরনের রন্ধনশিল্পীকে আমি আমার রেস্তোরাঁর হাল ধরার জন্য খুঁজে থাকি।"

পুরস্কার
--------

'রন্ধনজগতের অস্কার' বলে অভিহিত জেমস বিয়ার্ড ফাউন্ডেশন পুরস্কারের জন্য তিনি ২০১২, ২০১৫ ও ২০১৬ সালে মনোনীত হন এবং অবশেষে ২০১৭ সালে তিনি অসাধারণ পেস্ট্রি রন্ধনশিল্পী বিভাগে ২০১৭ সালে জেমস বিয়ার্ড ফাউন্ডেশন পুরস্কার লাভ করেন।

তথ্যসূত্র
---------

1. 1 2 3  Arumugam, Nadia (২০১৬)। *Women Chefs of New York*। London: Absolute Press। পৃষ্ঠা 229। আইএসবিএন 978-1-472932-730।
2. ↑  Oliveira, Ghaya (জানুয়ারি ১৬, ২০১৫)। "Ghaya Oliveira on Her Amazing Grandmother"। *Food & Wine*। ডিসেম্বর ১, ২০১৭ তারিখে মূল থেকে আর্কাইভ করা। সংগ্রহের তারিখ নভেম্বর ২৮, ২০১৭।
3. ↑  "Video: How Ghaya Oliveira Became One of NYC's Most Revered Pastry Chefs"। *Michelin Guide*। নভেম্বর ১৩, ২০১৭। সংগ্রহের তারিখ নভেম্বর ২৮, ২০১৭।
4. ↑  Morabito, Greg (জুলাই ১, ২০১৩)। "Ghaya Oliveira Is Daniel's New Executive Pastry Chef"। Eater। সংগ্রহের তারিখ নভেম্বর ২৮, ২০১৭।
5. ↑  "About JBF Awards | James Beard Foundation"। Jamesbeard.org। সংগ্রহের তারিখ ২০১৮-১২-১৩।
6. ↑  Shen, Maxine (ফেব্রুয়ারি ১৫, ২০১৭)। "Revealed: This Year's James Beard Foundation Awards Restaurant and Chef Semifinalists"। *Food & Wine Magazine*। মে ১৬, ২০১৯ তারিখে মূল থেকে আর্কাইভ করা। সংগ্রহের তারিখ মে ১৫, ২০১৯।
7. ↑  "Ghaya Oliveira"। James Beard Foundation। সংগ্রহের তারিখ নভেম্বর ২৮, ২০১৭।
পার্বত্য চট্টগ্রাম দক্ষিণ-পূর্বে মিয়ানমারের সাথে আন্তর্জাতিক সীমানা সংলগ্ন বাংলাদেশের দক্ষিণ অংশে অবস্থিত, পূর্বে-উত্তর মিজোরামের ত্রিপুরা রাজ্য। ১৯৮৪ সালে প্রশাসনিক পুনর্গঠনের সময় পার্বত্য চট্টগ্রাম আনুষ্ঠানিকভাবে তিনটি বিচ্ছিন্ন জেলায় বিভক্ত করা হয়েছিল। জেলাগুলো হলো খাগড়াছড়ি, বান্দরবান, রাঙ্গামাটি।

পার্বত্য চট্টগ্রামে আদিবাসী জনগোষ্ঠী
------------------------------------

বাংলাদেশে সিলেট, দিনাজপুর, কক্সবাজার, ময়মনসিংহ, রাজশাহী ইত্যাদি অঞ্চলে অনেক 
ক্ষুদ্র নৃগোষ্ঠী লোক বাস করে, তবে বেশিরভাগ উপজাতি জনগোষ্ঠী পার্বত্য চট্টগ্রামে বাস করে। এখানে এগারোটি ক্ষুদ্র নৃগোষ্ঠী বসবাস করে।

এই নৃগোষ্ঠী গুলো হলো:

* চাকমা,
* মারমা (মগ),
* ত্রিপুরা,
* তঞ্চঙ্গ্যা,
* লুসাই (মিজো),
* পাংখো,
* বম,
* মুরং (ম্রো),
* খিয়াং,
* খুমি,
* চক (চাক)

এই জাতিগোষ্ঠী ব্যতীত আরও চার ধরনের আদিবাসী জনগোষ্ঠী পার্বত্য চট্টগ্রামের দেখা যায় । এরা হলো:

* বনজোগি
* খিও
* কুকি
* রাখাইন

পার্বত্য চট্টগ্রামে বাঙালি জনগোষ্ঠী সংখ্যাগরিষ্ঠ। আদিবাসী জনগোষ্ঠীদের মধ্যে চাকমা বাংলাদেশের বৃহত্তম নৃতাত্ত্বিক গোষ্ঠী। এদের বেশিরভাগই বৌদ্ধ ধর্মাবলম্বী এবং বাকী হিন্দু, খ্রিস্টান প্রমুখ। এসকল আদিবাসী জাতিগোষ্ঠীর প্রত্যেকের পৃথক নিজস্ব ভাষা রয়েছে।

পার্বত্য চট্টগ্রামের আদিবাসী জনগোষ্ঠী অত্যন্ত সাধারণ জীবন যাপন করে।  কিছু আদিবাসী জনগোষ্ঠীর পরিবারগুলি পুরুষ তান্ত্রিক এবং মাতৃতান্ত্রিক । পুরুষ বা মহিলা একটি পরিবারের প্রধান। তাদের সম্প্রদায়ের মহিলারা পুরুষের চেয়ে বেশি পরিশ্রমী এবং মূলত তারা প্রধান উৎপাদনশীল ও শক্তিশালী। আদিবাসী জনগোষ্ঠী চূড়ান্ত স্বতন্ত্র এবং আত্মবিশ্বাসী। তারা জুম চাষ করে তাদের নিজস্ব খাদ্য জন্মান। তাদের মেয়েরা তাদের নিজস্ব কাপড় বোনা এবং তারা সুন্দর হস্তশিল্প তৈরিতে খুব দক্ষ। কাপড় এবং হস্তশিল্প বিক্রি করে তারা কিছু অর্থ উপার্জন করে এবং তাদের পরিবারকে সহায়তা করে। সাধারণ বৈশিষ্ট্য হল তাদের জীবনযাত্রা যা এখনও তাদের প্রধান পেশার কথা বলে। তাদের মধ্যে কিছু সংখ্যক লোকের কাছে ধনুক এবং তীর দেখা যায়।

সংস্কৃতি
--------

এই আদিবাসীদের সংস্কৃতিও অত্যন্ত বর্ণিল। এই লোকের বৃহত্তম সাংস্কৃতিক উৎসব হলো বৈসাবি উৎসব। পার্বত্য চট্টগ্রামে সমস্ত ক্ষুদ্র নৃগোষ্ঠী সম্প্রদায় একইভাবে উৎসব উদ্‌যাপন করে নাম মাত্র পার্থক্য। চাকমা ও তঞ্চঙ্গ্যগণ এটিকে বিজু নামে অভিহিত করেন, ত্রিপুরা একে বাইসু এবং মারমা সংগ্রাই বলে অভিহিত করে এবং তিনটি নামের প্রথম ২/৩ শব্দ বৈসাবি শব্দের গঠন করে। বিদায়ী বাংলা বছরকে বিদায় জানাতে এবং নববর্ষকে স্বাগত জানাতে তারা ১২ থেকে ১৪ এপ্রিল দিনটি পালন করে।

পার্বত্য চট্টগ্রামে প্রতিটি ক্ষুদ্র নৃগোষ্ঠীর নিজস্ব উপভাষা, স্বতন্ত্র পোশাক এবং আচার অনুষ্ঠান রয়েছে। তবে এই স্বতন্ত্র বৈশিষ্ট্যগুলি সত্ত্বেও তাদের মধ্যে শক্তিশালী বন্ধন রয়েছে। তারা সাধারণত শান্তিতে বসবাসকারী সৎ ও অতিথিপরায়ণ।

তথ্যসূত্র
---------

1. ↑  "Life is not Ours" (পিডিএফ)। The Chittagong Hill Tracts Commission। মে ১৯৯১। ২০১৪-০৭-১২ তারিখে মূল (পিডিএফ) থেকে আর্কাইভ করা।
2. ↑  "Tribal people of Bangladesh and their culture"। nijhoom.com। সংগ্রহের তারিখ ২০১৪-০৭-০৭।
**চৌধুরী এ.টি.এম মাসুদ** (১৯২৪–২২ নভেম্বর ২০১৩) বাংলাদেশী আইনজীবী যিনি হাইকোর্ট ও আপিল বিভাগের বিচারপতি ছিলেন। তিনি ছিলেন বাংলাদেশের তৃতীয় প্রধান নির্বাচন কমিশনার।

প্রাথমিক জীবন
-------------

চৌধুরী এ.টি.এম মাসুদ ১৯২৪ সালে সিলেট জেলায় জন্মগ্রহণ করেন। তিনি সিলেট এম সি কলেজ ও কলকাতার প্রেসিডেন্সি কলেজ লেখাপড়া করে কলকাতা বিশ্ববিদ্যালয় থেকে অর্থনীতিতে এম.এ ও বি.এল ডিগ্রি নেন।

তার স্ত্রী আমিনুন নেছা খাতুন। এক পুত্র, দুই কন্যার মধ্যে জ্যেষ্ঠ মেয়ে বাংলাদেশের দ্বিতীয় নারী বিচারপতি সালমা মাসুদ চৌধুরী।

কর্মজীবন
--------

চৌধুরী এ.টি.এম মাসুদ ১৯৫১ সালে সিলেট জেলা বারে ওকালতি শুরু করেন। ১৯৫৮ সালে তিনি ঢাকায় পূর্ব পাকিস্তান হাইকোর্টের অ্যাডভোকেট হিসেবে আইন পেশা শুরু করেন। তিনি ১৯৬২ সালে পাকিস্তান সুপ্রিমকোর্টে অ্যাডভোকেট হিসেবে তালিকাভুক্ত হন। তাকে ১৯৬৬ সালে পূর্বপাকিস্তান হাই কোর্টে 'ডেপুটি লিগ্যাল রিমেম্ব্রান্সার' পদে নিয়োগ করা হয়।

বাংলাদেশ হওয়ার পর তিনি ডেপুটি অ্যাটর্নি জেনারেল হিসেবে নিযুক্ত হন। ১৯ জুন ১৯৭৩ সালে তিনি বাংলাদেশ সুপ্রিম কোর্টের হাইকোর্ট বিভাগের বিচারপতি পদে নিয়োগ পান এবং ১৭ এপ্রিল ১৯৮২ সালে আপিল বিভাগের বিচারপতি হিসেবে নিযুক্ত হন।

তিনি ১৭ ফেব্রুয়ারি ১৯৮৫ সালে বাংলাদেশের প্রধান নির্বাচন কমিশনার নিয়োগ পান এবং ১৬ ফেব্রুয়ারি ১৯৯০ সাল পর্যন্ত দায়িত্ব পালন করেন। এরশাদ সরকারের আমলে ১৯৮৬ ও ১৯৮৮ সালের জাতীয় নির্বাচন তার কমিশনের অধীনে অনুষ্ঠিত হয়৷

তিনি ন্যাশনাল হার্ট ফাউন্ডেশন অব বাংলাদেশের প্রেসিডেন্টের দায়িত্বও পালন করেন।

গ্রন্থ
------

চৌধুরী এ.টি.এম মাসুদের উল্লেখযোগ্য গ্রন্থের মধ্যে রয়েছে:

* রিমিনিস্ক্যানস অফ ফিউ ডিকাডেস এণ্ড প্রবলেমস অফ ডেমোক্রেসি ইন বাংলাদেশ।

মৃত্যু
------

চৌধুরী এ.টি.এম মাসুদ ২২ নভেম্বর ২০১৩ সালে ঢাকার মিরপুরের ন্যাশনাল হার্ট ফাউন্ডেশন হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র
---------

1. ↑  "প্রধান নির্বাচন কমিশনারদের কার্যকাল"। *www.ec.org.bd*। বাংলাদেশ নির্বাচন কমিশন। সংগ্রহের তারিখ ৮ সেপ্টেম্বর ২০২১।
2. 1 2  "ইতিহাসের পাতায় বাংলাদেশের নির্বাচন কমিশন"। *ডয়চে ভেলে বাংলা*। ৬ নভেম্বর ২০১৮। সংগ্রহের তারিখ ৮ সেপ্টেম্বর ২০২১।
3. 1 2 3 4  সালমা মাসুদ চৌধুরী (২৪ নভেম্বর ২০১৭)। "আমার বাবা বিচারপতি চৌধুরী এ টি এম মসউদ"। *বাংলাদেশ প্রতিদিন*। সংগ্রহের তারিখ ৮ সেপ্টেম্বর ২০২১।
4. 1 2  জাস্টিস চৌধুরী এ টি এম মাসুদ (২০০৮)। *Reminiscence of Few Decades and Problems of Democracy in Bangladesh*। বাংলাদেশ: একাডেমিক প্রেস এন্ড পাবলিশার্স লাইব্রেরি। পৃষ্ঠা ১৫৮। আইএসবিএন 9840801988।
5. 1 2  "Justice ATM Masud dies"। *বিডিনিউজ টোয়েন্টিফোর ডটকম* (ইংরেজি ভাষায়)। ২৩ নভেম্বর ২০১৩। সংগ্রহের তারিখ ৯ সেপ্টেম্বর ২০২১।
**সঞ্জয় কুমার অধিকারী** একজন বাংলাদেশী শিক্ষাবিদ। তিনি খুলনা বিশ্ববিদ্যালয়ের (খুবি) কৃষি প্রযুক্তি ডিসিপ্লিনের অধ্যাপক এবং নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) দ্বিতীয় উপাচার্য।

শিক্ষা
------

তিনি ১৯৭৯ সালে বাংলাদেশ কৃষি বিশ্ববিদ্যালয়ের কৃষি অনুষদের অধীনে স্নাতক এবং ১৯৮২ সালে একই বিশ্ববিদ্যালয় থেকে উদ্ভিদ রোগতত্ত্বে স্নাতকোত্তর ডিগ্রি লাভ করেন। তিনি ২০০০ সালে বঙ্গবন্ধু শেখ মুজিবুর রহমান কৃষি বিশ্ববিদ্যালয় থেকে উদ্ভিদ রোগতত্ত্বে পিএইচডি ডিগ্রি অর্জন করেন।

কর্মজীবন
--------

সঞ্জয় কুমার অধিকারী ১৯৮১ সালে পটুয়াখালী কৃষি কলেজে (বর্তমানে পটুয়াখালী বিজ্ঞান ও প্রযুক্তি বিশ্ববিদ্যালয়) প্রভাষক হিসেবে কর্মজীবন শুরু করেন। তিনি হাজী মোহাম্মদ দানেশ কৃষি কলেজেও (বর্তমানে হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়) শিক্ষকতা করেছেন। ২০০১ সালে তিনি খুলনা বিশ্ববিদ্যালয়ে অধ্যাপক হিসেবে যোগ দেন। তিনি বাংলাদেশ বিশ্ববিদ্যালয় মঞ্জুরী কমিশনের (ইউজিসি) অধীনে কোয়ালিটি অ্যাসুরেন্স ইউনিটের একজন বিশেষজ্ঞ এবং প্রধান হিসেবেও দায়িত্ব পালন করেছেন। এছাড়া ২০১৯ সালে তিনি বাংলাদেশ অ্যাক্রেডিটেশন কাউন্সিলের পূর্ণকালীন সদস্য হিসেবে নিযুক্ত হন।

সঞ্জয় কুমার অধিকারী ২০০৮ থেকে ২০১০ সাল পর্যন্ত নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) দ্বিতীয় উপাচার্য হিসেবে দায়িত্ব পালন করেন।

প্রকাশনা
--------

দেশীয় ও আন্তর্জাতিক জার্নালে তার প্রায় অর্ধশত গবেষণাপত্র প্রকাশিত হয়েছে।

তথ্যসূত্র
---------

1. ↑  "৭ বছরে নোবিপ্রবি"। *বাংলানিউজটোয়েন্টিফোর.কম*। ২২ জুন ২০১২। সংগ্রহের তারিখ ৬ এপ্রিল ২০২২।
2. 1 2  "Dr. Sanjoy Kumar Adhikary" [ড. সঞ্জয় কুমার অধিকারী]। *খুলনা বিশ্ববিদ্যালয়* (ইংরেজি ভাষায়)। ১৯ মার্চ ২০২২ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০২২।
3. 1 2  "ড. সঞ্জয় কুমার অধিকারীর জীবনবৃত্তান্ত" (পিডিএফ)। *বাংলাদেশ অ্যাক্রেডিটেশন কাউন্সিল* (ইংরেজি ভাষায়)। সংগ্রহের তারিখ ৬ এপ্রিল ২০২২।
4. ↑  "বাংলাদেশ অ্যাক্রেডিটেশন কাউন্সিলের পূর্ণকালীন সদস্য নিয়োগ"। *বাংলাদেশ অ্যাক্রেডিটেশন কাউন্সিল*। সংগ্রহের তারিখ ৬ এপ্রিল ২০২২।
**পার্লামেন্ট হিল** হল কানাডার অন্টারিও রাজ্যের অটোয়া শহরের কেন্দ্রস্থলে অটোয়া নদীর দক্ষিণ তীরে ক্রাউন ল্যান্ডের একটি এলাকা। এলাকাটি কথোপকথনে **দ্য হিল** নামে পরিচিত। এটির গথিক পুনরুজ্জীবন স্যুট ভবন ও তাদের জাতীয় প্রতীকী গুরুত্বের স্থাপত্য উপাদান হল কানাডীয় সংসদের আবাসস্থল। পার্লামেন্ট হিল প্রতি বছর আনুমানিক ত্রিশ লক্ষ দর্শনার্থীদের আকর্ষণ করে। পার্লামেন্ট হিল ও সংসদীয় এলাকায় আইন প্রয়োগ করার জন্য সংসদীয় সুরক্ষা পরিষেবা (পিপিএস) দায়বদ্ধ। 

মূলত ১৮তম ও ১৯তম শতাব্দীর প্রথম দিকে একটি সামরিক ঘাঁটির স্থান ছিল, রানী ভিক্টোরিয়া কানাডার প্রদেশের রাজধানী হিসাবে অটোয়াকে বেছে নেওয়ার পর ১৮৫৯ সালে একটি সরকারি সীমানায় এলাকাটির উন্নয়ন শুরু হয়। সংসদ ও বিভাগীয় ভবনগুলিতে বেশ কয়েকটি সম্প্রসারণ ও সেন্টার ব্লককে ধ্বংসকারী ১৯১৬ সালের একটি অগ্নিকাণ্ডের পরে, পার্লামেন্ট হিল ১৯২৭ সালে পিস টাওয়ারের সমাপ্তির সঙ্গে বর্তমান রূপ ধারণ করেছিল। একটি বিস্তৃত $৩ বিলিয়ন মূল্যের সংস্কার ও পুনর্বাসন প্রকল্প ২০০২ সাল থেকে সংসদ ভবনের চতুষ্পার্শ্বস্থ পরিবেষ্টিত সমস্ত ভবন জুড়ে চলছে; কাজ ২০২৮ সাল পর্যন্ত সম্পূর্ণ হবে বলে আশা করা হচ্ছে না।

তথ্যসূত্র
---------

1. ↑  "Parliament Hill tourist facilities overwhelmed"। *CTV News*। বেল মিডিয়া। কানাডিয়ান প্রেস। ৬ মে ২০০৭। সংগ্রহের তারিখ ১৪ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **পার্লামেন্ট হিল** সংক্রান্ত মিডিয়া রয়েছে।

* পার্লামেন্ট হিল ওয়েবসাইট
* নকশা অনুসারে কানাডা: অটোয়ার পার্লামেন্ট হিলে লাইব্রেরি ও আর্কাইভস কানাডা
একটি *মাইনক্রাফ্ট সার্ভার* হলো ২০১১ সালের মোজাং ভিডিও গেম *মাইনক্রাফ্টের* জন্য প্লেয়ারের মালিকানাধীন বা ব্যবসায়ের মালিকানাধীন মাল্টিপ্লেয়ার গেম সার্ভার। প্লেয়াররা মোজাং দ্বারা সরবরাহিত সফ্টওয়্যার ব্যবহার করে কম্পিউটারে একটি সেট আপ করে অথবা হোস্টিং সরবরাহকারী ব্যবহার করে যাতে তাদের সার্ভারটি ২৪/৭ চালাতে পারে। মাইনক্রাফ্ট মাল্টিপ্লেয়ার সার্ভারগুলি সার্ভার অপারেটরদের দ্বারা পরিচালিত হয়, যাদের সার্ভার কমান্ডগুলিতে অ্যাক্সেস থাকে যেমন দিনের সময় নির্ধারণ এবং খেলোয়াড়দের টেলিপোর্টিং। অপারেটরগুলি সার্ভারের যান্ত্রিক পরিবর্তন করতে, কমান্ড এবং অন্যান্য যুক্ত করতে প্লাগইন সেটআপ করতে পারে। কোন ব্যবহারকারীর নাম বা আইপি অ্যাড্রেসগুলি সার্ভারে প্রবেশের অনুমতি দেওয়া বা অনুমোদিত নয় সে সম্পর্কেও তারা বিধিনিষেধগুলি সেট করতে পারে। মাল্টিপ্লেয়ার সার্ভারগুলির বিস্তৃত ক্রিয়াকলাপ রয়েছে, কিছু সার্ভারের নিজস্ব অনন্য প্রাঙ্গণ, নিয়ম এবং শুল্ক রয়েছে। প্লেয়ার বনাম প্লেয়ার কম্বাট (পিভিপি) প্লেয়ারদের মধ্যে লড়াইয়ের অনুমতি দিতে সক্ষম হতে পারে। অনেক সার্ভারের কাস্টম প্লাগইন রয়েছে যা গেমের ভ্যানিলা আকারে সাধারণত সম্ভব না এমন ক্রিয়াগুলির অনুমতি দেয়। বৃহত্তম এবং সর্বাধিক জনপ্রিয় সার্ভার হাইপিক্সেল, যা ২০২০ সালের সেপ্টেম্বর পর্যন্ত ২০ কোটিরও বেশি অনন্য খেলোয়াড় দেখেছেন।

ইতিহাস
------

গেমসের ক্লাসিক পর্বের সময় ৩১ মে, ২০০৯ এ মাইনক্রাফ্টে মাল্টিপ্লেয়ার প্রথম যুক্ত করা হয়েছিল। মাইনক্রাফ্ট সার্ভার *মাইনক্রাফ্টঅনলাইনে* প্রাচীনতম সার্ভার মানচিত্রটিকে "ফ্রিডোনিয়া" বলা হয়। সার্ভার এবং মানচিত্রটি মাইনক্রাফ্টের মাল্টিপ্লেয়ার প্রকাশের প্রথম ঘণ্টার মধ্যেই ৪ আগস্ট, ২০১০ এ তৈরি করা হয়েছিল।

তথ্যসূত্র
---------
| আহার |
| --- |
| এর অংশ বিশেষ |
| Still life with fruits, nuts, and large wheels of cheese. |
| 
আহার |
| * সেহরি
* প্রাতরাশ
* দ্বিতীয় প্রাতরাশ
* Elevenses
* ব্রাঞ্চ
* মধ্যাহ্নভোজ
* Tea
* টিফিন
* নৈশভোজ
* রাতের গাবার
* ইফতার
* Siu yeh
* জলখাবার
* Combination meal
* Kids' meal
* Value meal
 |
| 
Components and courses |
| * Full course dinner
* Tasting menu
* *Amuse-bouche*
* *Hors d'oeuvre*
* স্যুপ
* Entrée
* Roast
* Main course
* সালাদ
* Side dish
* Entremet
* Dessert
* Meal preparation
 |
| 
সম্পর্কিত |
| * *À la carte*
* Banquet
* Buffet
* রন্ধনশৈলী
	+ list
* পানীয়
* খাওয়া
* খাদ্য
* Grazing
* History of breakfast
* Kamayan
* *Table d'hôte*
* Table manners
* Table setting
 |
| * দে
* স
 |

**পার্শ্ব খাবার** বা **সাইড ডিশ** হচ্ছে মূল খাবারের সাথে থাকা একটি সহযোগী খাবার পদ যা বিভিন্ন খাদ্যদ্রব্যে পূর্ণ থাকে। বাংলাদেশি রন্ধনশৈলীতে ভাতের সাথে সাইড ডিশ হিসেবে ভর্তা, চাটনি, ডাল ইত্যাদি পরিবেশন করা হয়। যেখানে সিলেটি রন্ধনশৈলীতে পার্শ্ব খাবার হিসেবে ভাজা মাছ, দুধ, দই ইত্যাদি দিয়ে বিরইন ভাত খাওয়া হয়। 

 ম্যাকারনি এবং পনির একটি সাইড ডিশ

প্রকারভেদ
---------

সাইড ডিশ হিসেবে যেমন সালাদ, আলু এবং রুটি সাধারণত পশ্চিমাদেশের অনেক দেশে মূল খাবারের সাথে পরিবেশন করা হয়। ভাত এবং কুসকুস, ইউরোপ জুড়ে বেশ জনপ্রিয় হয়ে উঠেছে, বিশেষ করে আনুষ্ঠানিক অনুষ্ঠানে (মধ্যপ্রাচ্যের খাবারের সাথে ডিনার পার্টিতে সাধারণত কুসকুস দেখা যায়)।

### সাইড ডিশ হিসেবে সাধারণ শাকসবজি

* কুমড়া
* শতমূলী
* ব্রকলি
* বাঁধাকপি
* ফুলকপি
* শাক
* ম্যাশড পটেটো
* মাশরুম

তথ্যসূত্র
---------

1. ↑  "Side dish." (definition.) Merriam-webster.com. Accessed August 2011.
**পাগলপন্তি** ২০১৯ সালের একটি বলিউড নির্মিত হিন্দি ভাষার মারপিট-কৌতুকধর্মী চলচ্চিত্র। এই চলচ্চিত্রটির পরিচালক আনিস বাজমী। এই চলচ্চিত্রে মুখ্য ভূমিকায় অভিনয় করেছেন জন আব্রাহাম, ইলিয়ানা ডি ক্রুজ, উর্বশী রাউটেলা, কৃতি খারবান্দা।

চলচ্চিত্রটির প্রধান চিত্রগ্রহণ লন্ডনে ১৭ই ফেব্রুয়ারি ২০১৯ এ শুরু হয়েছিল। আর এটি ২২ নভেম্বর ২০১৯ এ ভারতে মুক্তি পেয়েছিল।

অভিনয়
------

* জন আব্রাহাম - রাজ কিশোর
* ইলিয়ানা ডি ক্রুজ - সঞ্জনা
* উর্বশী রাউটেলা - কাব্য
* কৃতি খারবান্দা - জাহ্নবী
* অনিল কাপুর - ওয়াইফাই ভাই
* আরশাদ ওয়ার্সী - জানকি
* পুলকিত সম্রাট - চান্দু

প্রযোজনা
--------

### উন্নয়ন

২১ সেপ্টেম্বর ২০১৮ এ পাগলপান্তি ঘোষণা করা হয়েছিল। ২০১২ সালের এপ্রিল মাসে বাজমি লন্ডনে শ্যুটিংয়ের অভিজ্ঞতা ভাগ করে নিয়েছিলেন। একটি বিবৃতিতে তিনি বলেছিলেন, "লন্ডনে শ্যুটিংয়ের সময় কোনও রোলার-কোস্টার রাইড কম ছিল না। সেখানকার আবহাওয়ার পরিস্থিতি বিবেচনা করে আমাদের কয়েকটি সমস্যা হয়েছিল।"

### চলচ্চিত্রায়ন

প্রধান ফটোগ্রাফীর লন্ডনে ফিল্ম শুটিং সঙ্গে ফেব্রুয়ারি ২০১৯ শুরু হয়। ছবিটির লন্ডন শিডিউল ২০১৯ সালের এপ্রিলের শেষ সপ্তাহে শেষ হয়েছিল, ছবির এই মূল চিত্রগ্রহণটি সম্পন্ন করে। মুম্বাইয়ে চলচ্চিত্রের একটি অ্যাকশন দৃশ্যের চিত্রগ্রহণের সময় জন আব্রাহাম আহত হয়েছিলেন।

তথ্যসূত্র
---------

1. ↑  "WELCOME BACK MOVIE REVIEW - Times of India"। *timesofindia*। সংগ্রহের তারিখ ২১ মে ২০১৭।

বহিঃসংযোগ
---------

* ইন্টারনেট মুভি ডেটাবেজে *পাগলপন্তি*  উইকিউপাত্তে এটি সম্পাদনা করুন (ইংরেজি)
***মাইল ৮১*** স্টিফেন কিঙের লেখা একটি উপন্যাসিকা, যেটি মূলত ১ সেপ্টেম্বর ২০১১ সালে একটি ইবই হিশেবে প্রকাশিত হয়েছিলো। বইটিতে স্টিফেন কিঙের উপন্যাস ১১/২২/৬৩ থেকে কিছু উদ্ধৃতি অংশ রয়েছে, যেটি এর ২ মাস পরে প্রকাশিত হয়। ২০১৫ সালের ছোট গল্প সংগ্রহ *দি বাজার অব বেড ড্রিমস*-এও গল্পটি সংগৃহীত হয়।

সংক্ষিপ্তসার
------------

মাইল ৮১ এ মেইন টার্নপাইক বন্ধ হওয়া রেস্ট স্টপ, এমন একটি জায়গা যেখানে কিশোররা এখন পান করতে ও সমস্যায় জড়াতে ব্যবহার করে। পিট সিমন্স তার বড়ভাই থেকে পালিয়ে এখানে আসে, যেখানে সে এক বোতল ভদকা, এবং কিছু পর্ন পত্রিকা খুঁজে পায়। জ্ঞান হারানোর মত যথেষ্ট পান সে করে।

কাঁদা আচ্ছাদিত একটি স্টেশন ওয়াগন (যখন নিউ ইংল্যান্ডে এক সপ্তাহ ধরে কোন বৃষ্টিই হয়নি) 'ক্লোসড, নো সার্ভিস' সাইনটি পরিপূর্ণ অবহেলা করে মাইল ৮১ এলাকায় এসে পৌঁছায়। চালকের দরজাটি খুলে যায়, কিন্তু কেউ বেরিয়ে আসে না।

ডগ ক্লেটন, বিমা কোম্পানিতে কাজ করা এক লোক, আগ্রহ নিয়ে ওয়াগনটির কাছে গিয়ে শেষ পর্যন্ত ওয়াগনটির খাদ্যে পরিণত হয়। একে একে তার খাদ্যে পরিণত হয় দুটো বাচ্চার বাবা-মা, ঘোড়ার মালকিন, আর একজন পুলিশ টহলদার।

পরিগ্রহণ
--------

ফেব্রুয়ারি ২০১৯ সালে গল্পটির উপর ভিত্তি করে অ্যালিস্টার ল্যাগ্র্যান্ডের পরিচালনায় চলচ্চিত্র নির্মানের ঘোষণা দেয়া হয়।

আরও দেখুন
---------

* ছোট গল্প
* স্টিফেন কিং

তথ্যসূত্র
---------

1. ↑  ওয়াইজম্যান, আন্দ্রিয়াস; ওয়াইজম্যান, আন্দ্রিয়াস (২০১৯-০২-০৮)। "Stephen King Novella 'Mile 81' Heads To Screen With '1922' Producer Campfire & Director Alistair Legrand – EFM"। *ডেডলাইন* (ইংরেজি ভাষায়)। সংগ্রহের তারিখ ২৭ জানুয়ারি ২০২০।

* "Mile 81" @ Amazon.com
* "Mile 81" @ StephenKing.com
**পাগলা দেওয়ান বধ্যভূমি** জয়পুরহাট সদর উপজেলার চকবরকত ইউনিয়নে সংঘটিত গনহত্যার অন্যতম নিদর্শন। ১৯৭১ সালে বাংলাদেশ পাকিস্তান মুক্তিযুদ্ধ চলাকালীন প্রায় দশ হাজার নিরিহ বাঙ্গালীকে নির্মমভাবে হত্যা করে গন কবর দেওয়া হয়েছে এই পাগলা দেওয়ান বধ্যভূমিতে।

ইতিহাস
------

১৯৭১ সালের ১৪ ডিসেম্বর তৎকালীন রাজাকার বাহিনী এর প্ররোচনায় কোনরকম উস্কানী ছাড়াই পাক সেনারা ১২২ জন নিরীহ গ্রামবাসীকে মধ্যযুগীয় কায়দায় নৃশংসভাবে হত্যা করেছিল। পাগলা দেওয়ানে ছিল পাকিস্তানি সেনাবাহিনী ক্রাম্প ও বাঙ্কার । স্থানীয়ভবে হত্যা ও নির্যাতন ছাড়াও মুক্তি যুদ্ধ চলাকালীন বগুড়া, জয়পুরহাট, নওগাঁ, নাটোর, পাবনা, সিরাজগঞ্জ ও বিভিন্ন এলাকার মানুষ যারা প্রানের ভয়ে পালিয়ে ভারতে আশ্রয়ের জন্য এই পথ দিয়ে যাচ্ছিলেন তাদেরকে ধরে লুটপাট করে নির্মমভাবে হত্য করা হয়েছিল এই বধ্যভুমিতে।

স্বাধীনতার পর প্রায় দুই তিন মাস পর্যন্ত পচা লাশের গন্ধে এই এলাকার মানুষ বসবাস করতে পারেনি। চাষের জমিতে কোপ দিলেই বেড়িয়ে আসলো অর্ধ গলিত লাশের হাড় গোড়। ১৯৯২ সালে স্থানীয় সাংবাদিকদের প্রচেষ্টায় এই বধ্যভূমিটি সম্পর্কে দেশবাসী জানতে পারে। উক্ত স্থানে গণপূর্ত বিভাগের তত্তবাবধানে একটি স্মৃতিশৌধ নির্মাণ করা হয়েছে।

স্মৃতিসৌধ
---------

পাগলা দেওয়ান বধ্যভূমি স্মৃতিশৌধ এর সর্বোচ্চ স্তম্ভটি কালো টাইলস বা টালি নির্মিত। স্তম্ভের বেদিটি লাল ইটের তৈরি। ইটের তৈরি একটি দেয়াল সম্পূর্ণ স্তম্ভের সবচাইতে বড় অংশটি দখল করে আছে। দেয়ালটির দুদিক ভাঙা। এ ভগ্ন দেয়াল ঘটনার দুঃখ ও শোকের গভীরতা নির্দেশ করছে। দেয়ালের দক্ষিণ-পশ্চিম পার্শ্বে একটি জানালা আছে। এ জানালা দিয়ে পেছনের আকাশ দেখা যায়। জানালাটি দেয়ালের বিশালতাকে কমিয়ে আনে।

অবস্থান
-------

জয়পুরহাট শহর থেকে ১৭ কিলোমিটার পশ্চিমে সদর উপজেলার ধলাহার ইউনিয়ন ও নাওগাঁ জেলার ধামুরহাট উপজেলার জাহানপুর ইউনিয়নের সমান্তবর্তী পাগলা দেওয়ান বধ্যভূমি অবস্থিত।

তথ্যসূত্র
---------

1. ↑  "জয়পুরহাট সদর উপজেলার পাগলা দেওয়ান বধ্যভূমি"। মন্ত্রিপরিষদ বিভাগ, এটুআই, বিসিসি ও বেসিস। ২০১৬-১২-২৮ তারিখে মূল থেকে আর্কাইভ করা। সংগ্রহের তারিখ ২০১৬-০৫-০৩।
2. 1 2  কুমার খাঁ, তপন (শনিবার, ১৫ মার্চ ২০১৪)। "বর্বরতার সাক্ষী জয়পুরহাটের বধ্যভূমি"। *দৈনিক জনকন্ঠ*। ঢাকা, বাংলাদেশ। সংগ্রহের তারিখ 2016-05-03।  এখানে তারিখের মান পরীক্ষা করুন: `|তারিখ=` (সাহায্য)[*স্থায়ীভাবে অকার্যকর সংযোগ*]
3. ↑  "পাগলা দেওয়ান বধ্যভূমি"। বাংলাদেশ জাতীয় তথ্য বাতায়ন। সংগ্রহের তারিখ ২০১৬-০৫-০৩। [*স্থায়ীভাবে অকার্যকর সংযোগ*]
**প্রমীলা গুপ্ত** ( ১৯১২- ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন একজন ব্যক্তিত্ব, বিপ্লবী নেত্রী এবং অগ্নিকন্যা।

পরিবার
------

প্রমীলা গুপ্ত ১৯১২ সালে লাকসামে জন্মগ্রহণ করেন। কিন্তু পিতৃভূমি ছিল ঢাকার বিক্রমপুরের মধ্যপাড়া গ্রামে। তার পিতার নাম কুমুদিনী গুপ্ত ও মাতার নাম কাদম্বিনী দেবী। তার মাসতুতো বোন সুশীলা দাশগুপ্ত।

রাজনৈতিক জীবন
-------------

ঢাকা ইডেন হাইস্কুল ও কলেজে পড়াশুনা করেন এবং ১৯২৯ সালে ম্যাট্রিক পাশ করেন। কলিকাতায় এসে স্কটিশ চার্চ কলেজে তৃতীয় বার্ষিক শ্রেণীতে পড়বার সময় গ্রেপ্তার হন। ঢাকার ইডেনে পড়ার সময় ইংরেজদের অত্যাচার দেখে বিচলিত হয়ে পরেন। অন্যদিকে ইংরেজদের বিরুদ্ধে গান্ধীর আন্দোলন আরও প্রভাব বিস্তার করতে থাকে। তখন তিনিও সে আন্দোলনে যুক্ত হন। 'শ্রীসংঘ' নামক বিপ্লবীদের সাথে যুক্ত হন। তাদের সাথে গ্রামে গ্রামে মানুষদের সংগঠিত করতে থাকেন ও চাঁদা সংগ্রহ করতে থাকেন। *জয়শ্রী* নামে পত্রিকা পরিচালনা করতেন। ১৯৩২ সালে বিএ পড়ার সময় ডেটিনিউ রূপে তিনি প্রেসিডেন্সি, হিজলি জেলে বন্দি ছিলেন। ১৯৩৭ সালে মুক্তি পান।

তথ্যসূত্র
---------

1. ↑  ত্রৈলোক্যনাথ চক্রবর্তী (ঢাকা বইমেলা ২০০৪)। *জেলে ত্রিশ বছর, পাক ভারতের স্বাধীনতা সংগ্রাম,*। ঢাকা: ধ্রুপদ সাহিত্যাঙ্গণ। পৃষ্ঠা ২২০। আইএসবিএন 984-8457-00-3।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য); `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. 1 2  কমলা দাশগুপ্ত (জানুয়ারি ২০১৫)। *স্বাধীনতা সংগ্রামে বাংলার নারী, অগ্নিযুগ গ্রন্থমালা ৯*। কলকাতা: র‍্যাডিক্যাল ইম্প্রেশন। পৃষ্ঠা ১৬৭। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
মাছ ধরার নৌকা
 কেরালার কোল্লামের কাছে মাছ ধরার নৌকা
**ভারতে মৎস্য উৎপাদন** এর খাতের সঙ্গে সংশ্লিষ্ট কর্মকান্ডে প্রায় ১৪৫ লাখ লোক নিয়োজিত আছে এমন একটি বড় শিল্প। মৎস্য চাষ এবং উৎপাদনে সারা পৃথিবীতে ভারত তৃতীয় স্থানে আছে, চীন এবং ইন্দোনেশিয়ার পরেই।  ভারতের জিডিপি র  ১.০৭ % মৎস্য উদপাদন থেকে আসে।  মৎস্য রপ্তানি থেকে ৩৩৪.৪১ বিলিয়ন ভারতীয় টাকা আয় হয়।  শতকরা ৫৫% মাছ মিষ্টি জলাশয় থেকে আসে। 

মৎস্য, পশুপালন ও গবাদিপশু মন্ত্রণালয়ের মতে, ১৯৫০-১৯৫১ সালে মাছের উৎপাদন ৭.৫২ লক্ষ টন থেকে ২০১৮-২০১৯ সালে ১২৫.৯0 লক্ষ টন বেড়েছে, সতেরগুণ বেড়েছে। প্রতি বছর, ভারত ১০ জুলাই জাতীয় মাছ চাষি দিবস হিসাবে পালন করে। কেরালায় কুইলাণ্ডি বন্দরটি এশিয়ার বৃহত্তম ফিশিং হারবার। এটি দীর্ঘতম ব্রেকওয়াটার রয়েছে ।

ভারতের সামুদ্রিক উপকূলরেখা ৭৫১৬ কিলোমিটার (৪৬৭০ মাইল), ৩৮২৭ ধীবর গ্রাম এবং ১৯১৪ টি পুরোদস্তুর ছোট ও বড় মৎস্য বন্দর ও কেন্দ্র আছে।  ভারতের মিষ্টি জলাশয় এর মধ্যে ১৯৫,২০১ কিলোমিটার (১২১,৩০০ মাইল) নদী এবং খাল, ২.৯ মিলিয়ন হেক্টর ক্ষুদ্র ও প্রধান জলাশয়, ২.৪ মিলিয়ন হেক্টর পুকুর এবং হ্রদ এবং প্রায় ০.৮ মিলিয়ন হেক্টর বন্য সমতল জলাভূমি এবং জলাশয় নিয়ে গঠিত। 

মানব ইতিহাসের একেবারে আদিকালেও মাছ মানুষের খাদ্য হিসেবে জনপ্রিয় ছিল। কৌটিল্যের অর্থশাস্ত্রে মাছ চাষের কথা জানা যায়।  কয়েক শতাব্দী ধরে, ভারতের ছোট পুকুরে মাছের সংস্কৃতির একটি প্রচলিত রীতি রয়েছে। মাছ ভারত ও বাংলাদেশের বাঙালিদের কাছে অতি প্রিয়। মাছ আর ভাত ছাড়া বাঙালির খাবার সম্পূর্ণ হয় না, তার তৃপ্তি মেটে না। অনাদিকাল থেকে মাছ এবং ভাতের উপর বাঙালিদের নির্ভরতার কারণে বাঙালিদের পরিচয় হয়েছে ‘মাছে ভাতে বাঙালি’।

আইন ও বিধি
----------

জাতীয় আইনগুলির মধ্যে ব্রিটিশ আমলের ভারতীয় মৎস্য আইন, ১৮৯৭ এখনো প্রযোজ্য যা জলে বিষ প্রয়োগ করে এবং বিস্ফোরক ব্যবহার করে মাছ হত্যার জন্য শাস্তি দেয়এছাড়াও পরিবেশ সংরক্ষণ আইন ১৯৮৬, ভারতের মৎস্য ও জলজ শিল্পকে প্রভাবিত করে পরিবেশ সম্পর্কিত সমস্ত বিষয়, জল (দূষণ প্রতিরোধ ও নিয়ন্ত্রণ) আইন ১৯৭৪ এবং বন্যপ্রাণী সুরক্ষা আইন বিরল প্রজাতির মাছের মাছ ধরা রোধ করে। 

ভারতের মৎস্য গবেষণা ও প্রশিক্ষণ সংস্থাগুলি কেন্দ্রীয় এবং রাজ্য সরকার দ্বারা সমর্থিত। প্রধান মৎস্য গবেষণা অধীনে অপারেটিং প্রতিষ্ঠান কৃষি গবেষণা ইন্ডিয়ান কাউন্সিল হয় ভারতের মৎস্য সার্ভে, কেন্দ্রীয় মেরিন ফিশারিজ রিসার্চ ইন্সটিটিউট এ কোচি, মৎস্য শিক্ষা সেন্ট্রাল ইনস্টিটিউট এ মুম্বাই, সেন্ট্রাল ইনল্যান্ড ফিশারিজ রিসার্চ ইন্সটিটিউট এ ব্যারাকপুর, পশ্চিমবঙ্গ, কলকাতার কেন্দ্রীয় ফিশারি কর্পোরেশন, বেঙ্গালুরুতে ফিশারিসের সেন্ট্রাল ইনস্টিটিউট ইনস্টিটিউট এবং কেরালার কোচিতে সেন্ট্রাল ইনস্টিটিউট অফ ফিশারি টেকনোলজি। এছাড়াও মুম্বাইয়ের সেন্ট্রাল ফিশারি এডুকেশন ইনস্টিটিউট মৎস্য প্রশিক্ষণ দেওয়া হয়, যাদের উত্তর প্রদেশের ব্যারাকপুর এবং তেলেঙ্গানার হায়দরাবাদে আনুষঙ্গিক প্রতিষ্ঠান রয়েছে।

ভারতে শীর্ষস্থানীয় মাছ উৎপাদনকারী রাজ্য, ২০১৭–২০১৮| র‌্যাঙ্ক  | রাষ্ট্র | মোট উৎপাদন (লক্ষ মেট্রিক টন) |
| --- | --- | --- |
| ১ | অন্ধ্র প্রদেশ | ৩৪.৫ |
| ২ | পশ্চিমবঙ্গ | ১৮.৪২ |
| ৩ | গুজরাত | ১৫.৪৫ |
| ৪ | কেরালা | ১৫.৩৫ |
| ৫ | তামিলনাড়ু | ৮.৮২ |

তথ্যসূত্র
---------

1. ↑  "India's fish production pegged at 12.6 million tonnes in '17-18"। ১৯ সেপ্টেম্বর ২০১৯। সংগ্রহের তারিখ ১৮ জুলাই ২০২০।
**বেলুম হাসনাইন** (উর্দু: بیلم حسنین‎‎) একজন পাকিস্তানি রাজনীতিবিদ ও নারী সাংসদ। তিনি ২০০২ থেকে ২০১৮ পর্যন্ত পাকিস্তান জাতীয় পরিষদের সদস্য ছিলেন।

রাজনৈতিক জীবন
-------------

২০০২ সালের পাকিস্তানের সাধারণ নির্বাচনে নারীদের জন্য সংরক্ষিত আসনে তিনি পাঞ্জাব থেকে পাকিস্তান পিপলস পার্টির প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।

২০০৮ সালের পাকিস্তানের সাধারণ নির্বাচনে নারীদের জন্য সংরক্ষিত একটি আসনে তিনি পাকিস্তান পিপলস পার্টির প্রার্থী হিসাবে পাঞ্জাব থেকে পাকিস্তানের জাতীয় পরিষদের সদস্য পুনর্নির্বাচিত হন।

২০১৩ সালের পাকিস্তানের সাধারণ নির্বাচনে পাঞ্জাব থেকে নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে তিনি পাকিস্তানের জাতীয় পরিষদের সদস্য আবারও পুনর্নির্বাচিত হন।

তথ্যসূত্র
---------

1. ↑  "Women who made it to National Assembly"। *DAWN.COM*। ১ নভেম্বর ২০০২। সংগ্রহের তারিখ ৫ ডিসেম্বর ২০১৭।
2. ↑  "Average MNA gets three times richer in six years"। *www.thenews.com.pk* (ইংরেজি ভাষায়)। ৬ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০১৭।
3. ↑  "22pc women beat 78pc men in parliamentary business"। *www.thenews.com.pk* (ইংরেজি ভাষায়)। ৮ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৭।
**সুখপাল বীর সিং হসরত** (১৯৩৮-২০০১) একজন পাঞ্জাবী কবি ছিলেন।

প্রথম জীবন
----------

সুখপাল ১৯৩৮ খ্রিষ্টাব্দে ব্রিটিশ ভারতের খানেওয়াল নামক স্থানে জন্মগ্রহণ করেন। ১৯৪৭ খ্রিষ্টাব্দে  পাঞ্জাব বিভক্ত হলে তার পরিবার ভারতে চলে যায়। তিনি চণ্ডীগড়ের পাঞ্জাব বিশ্ববিদ্যালয় থেকে স্নাতক স্তরে শিক্ষালাভ করেন।

পরবর্তী জীবন
------------

শিক্ষা সমাপ্ত হলে হসরত পাঞ্জাব সরকারের অধীনে জনসংযোগ দপ্তরে যোগদান করেন। এই সময় তিনি জাগৃতি নামক পাঞ্জাব সরকারের মাসিক পত্রিকার সম্পাদকের দায়িত্ব পালন করেন। 

১৯৬৬ খ্রিষ্টাব্দে *সর্সবজ পথঝরহাঁ* নামক তার প্রথম কাব্যসঙ্কলন প্রকাশিত হয়। তার সাহিত্যজীবনে তিনি বারোটি কাব্যসঙ্কলন প্রকাশ করেন। *হুসন কিনারে*, *হায়াতি দে সোম্মে*, *বন কম্বিয়া*, *শক্তি নাদ*, *হসরত কাব্য*, *শক্তি দা দরিয়া* তার উল্লেখযোগ্য রচনা। এছাড়া তিনি একটি উপন্যাস, একটি জীবনী ও কয়েকটি গ্রন্থের সমালোচনা রচনা করেন।

পুরস্কার
--------

১৯৮০ খ্রিষ্টাব্দে *সুরজ তে কহকশন* নামক গ্রন্থ রচনার জন্য  তাকে সাহিত্য অকাদেমি পুরস্কার প্রদান করা হয়। পাঞ্জাব সরকার *শক্তি নাদ* এবং *সুরজ দা কাফলা* নামক তার দুইটি কাব্যগ্রন্থকে যথাক্রমে ১৯৬৭-৬৮ ও ১৯৭১-৭২ খ্রিষ্টাব্দের সর্বসেরা সঙ্কলন বলে গণ্য করে তাকে পুরস্কৃত করেন।

তথ্যসূত্র
---------

1. ↑  "The Tribune, Chandigarh, India - Chandigarh Stories"। *www.tribuneindia.com*।
2. 1 2  "HASRAT, SUKHPAL VIR SINGH - Famous Women" (ইংরেজি ভাষায়)। ১৭ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০১৬।
3. 1 2 3  Malhotra, R. P.; Arora, Kuldeep। *Encyclopaedic Dictionary of Punjabi Literature: A-L* (ইংরেজি ভাষায়)। Global Vision Publishing House। আইএসবিএন 9788187746522।
4. ↑  Lal, Mohan। *Encyclopaedia of Indian Literature: Sasay to Zorgot* (ইংরেজি ভাষায়)। Sahitya Akademi। আইএসবিএন 9788126012213।
5. ↑  George, K. M.। *Modern Indian Literature, an Anthology: Surveys and poems* (ইংরেজি ভাষায়)। Sahitya Akademi। আইএসবিএন 9788172013240।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
	+ 2
* ওয়ার্ল্ডক্যাট
	+ 2
	+ 3
	+ 4

 |
| জাতীয় গ্রন্থাগার | 
* জার্মানি
	+ 2
* মার্কিন যুক্তরাষ্ট্র

 |